			

3

UE
Proiect
GUVERNUL REPUBLICII MOLDOVA

HOTĂRÂRE nr._________
din _______________ 2026
Chișinău

privind aprobarea Regulamentului cu privire la cheltuielile aferente intervenției publice
 
În temeiul Legii nr. 112/2014 pentru ratificarea Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte și art.7 alin. (1) lit. a) din Legea nr.  126/2025  privind finanțarea, gestionarea și monitorizarea politicii agricole (Monitorul Oficial al Republicii Moldova, 2025, nr. 353-355, art. 450), Guvernul HOTĂRĂȘTE:
Prezenta hotărâre:
- transpune parțial (transpune art.1-3; pct.1, 2, pct. 4-8 din art. 4; (1), (2) din pct. I, pct. ⅠⅠ și pct. ⅠⅠⅠ din  Anexa Ⅰ;  Anexa ⅠⅠ; (1), (2) din  pct. Ⅰ și  pct.  ⅠⅠ  din  Anexa ⅠⅠⅠ; Anexa Ⅳ; pct. 1-4 din Anexa Ⅴ; Anexa Ⅵ; Anexa Ⅶ; Anexa Ⅷ) Regulamentul delegat (UE) nr. 906/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește cheltuielile aferente intervenției publice, publicat în Jurnalul Oficial al Uniunii Europene L 255, 28.8.2014, p. 1–17, astfel cum a fost modificat ultima dată prin Regulamentul Delegat (UE 2022/486) al Comisiei din 21 ianuarie 2022, CELEX: 32014R0906.

 1. Se aprobă Regulamentul cu privire la cheltuielile aferente intervenției publice.
	2. Prezenta hotărâre intră în vigoare la 1 ianuarie 2028, cu excepția pct. 12 din Capitolul III, pct.24, pct.26 și subpct. 34.1, care intră în vigoare la data aderării Republicii Moldova la Uniunea Europeană.

	PRIM-MINISTRU
	 Vasile TOFAN

	Contrasemnează:
	

	Ministrul agriculturii
și industriei alimentare  
	Radu MUSTEAȚA



[bookmark: _GoBack]Ministrul finanțelor				          Victoria BELOUS
  Aprobat
prin Hotărârea Guvernului 
nr.    /2026

REGULAMENT
cu privire la cheltuielile aferente intervenției publice

Capitolul I
DISPOZIȚII GENERALE 
1. Regulamentul cu privire la cheltuielile aferente intervenției publice (denumit în continuare  Regulament) stabilește condițiile și normele aplicabile finanțării din Fondul național de dezvoltare a agriculturii și mediului rural (în continuare – FNDAMR) a cheltuielilor aferente măsurilor de intervenție legate de depozitarea publică.
2. Agenția de Intervenție și Plăți pentru Agricultură (denumită în continuare  Agenția de plăți) este responsabilă de calculul și stabilirea cheltuielilor finanțate în cadrul intervenției publice.
3. Măsurile de intervenție sub forma depozitării publice pot include achiziționarea, recepționarea, depozitarea, transportul și transferul stocurilor, precum și vânzarea sau alte forme de comercializare a produselor agricole, în condițiile prevăzute de legislația agricolă sectorială aplicabilă și de prezentul regulament.
4. În sensul prezentului Regulament se utilizează noțiunile definite în Legea nr. 126/2025 privind finanțarea, gestionarea și monitorizarea politicii agricole.

Capitolul II
Finanțarea cheltuielilor aferente intervenției, suportate în contextul operațiunilor de depozitare publică
5. În contextul operațiunilor de depozitare publică, menționate la pct. 3, următoarele cheltuieli aferente intervențiilor de depozitare publică se finanțează din FNDAMR:
5.1 cheltuielile financiare aferente fondurilor mobilizate de stat pentru achiziționarea produselor agricole, în conformitate cu metodele de calcul stabilite în Capitolul I din Anexa la prezentul Regulament; 
5.2. cheltuieli aferente operațiunilor fizice legate de achiziționarea, vânzarea sau alte forme de transfer de produs (intrarea, depozitarea și scoaterea produselor din depozitare publică) menționate în Capitolul Ⅱ din Anexa la prezentul Regulament, pe baza sumelor standard, calculate în conformitate cu metodele stabilite în Capitolul ⅡI din Anexa la prezentul Regulament;
5.3 cheltuieli aferente operațiunilor fizice, care nu sunt în mod necesar legate de achiziționarea, vânzarea sau alte forme de transfer de produse, pe baza sumelor standard sau non-standard, în conformitate cu prevederile stabilite de autoritatea de management a politicii agricole în cadrul legislației agricole sectoriale privind produsele în cauză și la pct. 35;
5.4. cheltuieli rezultate din transportul produselor, efectuate pe teritoriul Republicii Moldova sau, după caz, în afara acestuia, se calculează pe baza sumelor standard sau non-standard; 
5.5. deprecierea produselor depozitate, în conformitate cu metodele de calcul stabilite în Capitolul IⅤ din Anexa la prezentul Regulament;
5.6. diferențele (câștiguri și pierderi) dintre valoarea contabilă și prețul de comercializare a produselor, precum și diferențele ce rezultă din alți factori.
	6. În sensul prezentului Regulament, an bugetar începe de la 1 ianuarie și se încheie la 31 decembrie, în conformitate cu art. 46 din Legea finanțelor publice și responsabilității bugetar - fiscale nr.181/2014;

Capitolul III
Evaluarea operațiunilor de depozitare publică
7. Valoarea achizițiilor și vânzărilor este egală cu suma plăților sau a încasărilor  efectuate   sau   care   urmează   să fie   efectuate   pentru   operațiunile fizice,  cu   excepția  cazurilor prevăzute de  dispozițiile  speciale  menționate  de   prezentul    capitol și sub rezerva dispozițiilor din:
           7.1. Capitolul V din Anexa la prezentul Regulament, pentru cantitățile lipsă;
           7.2. Capitolul Ⅵ din Anexa la prezentul Regulament, pentru produse deteriorate sau distruse;
7.3.  Capitolul Ⅶ din Anexa la prezentul Regulament, pentru produsele intrate în stoc a căror recepție a fost refuzată.
8. Stabilirea valorii achizițiilor se face pentru cantitățile de produse care intră în stoc, pe baza prețului de intervenție publică și ținând cont de creșteri, prime, reduceri, procentaje și coeficienți care se aplică prețului de intervenție publică la momentul achiziționării, în conformitate cu criteriile stabilite în legislația agricolă sectorială.
9. În   cazurile prevăzute  în Capitolul Ⅴ, precum și în cele de la subpct. 36.1 și 36.3 din Anexa la prezentul Regulament, nu se iau în considerare creșterile, primele, reducerile, procentajele și coeficienții.
10. Valoarea produselor deteriorate sau distruse fie din cauza unor dezastre naturale, fie din cauza condițiilor sau perioadei de depozitare, după cum se menționează la pct. 36, se stabilește de autoritatea de management a politicii agricole.
11. Costurile plătite sau percepute cu ocazia achiziționării produselor pentru operațiunile fizice prevăzute la subpct. 5.3, sunt contabilizate sub formă de cheltuieli sau venituri legate de costuri tehnice, separat de prețul de achiziție al produselor.
	12.   În conturile  financiare prevăzute la subpct. 14.1, din Regulamentul privind procedura, criteriile de acreditare a Agenției Plăți pentru Agricultură, gestionarea financiară, controlul și transparența, aprobat prin Hotărârea Guvernului nr. __/2026, cantitățile aflate în depozitare la sfârșitul anului bugetar și care sunt reportate în anul bugetar următor sunt evaluate la valoarea lor contabilă medie (preț de report), astfel cum a fost stabilită de contul lunar al ultimei luni a anului bugetar.
	13. Cantitățile intrate în depozitare care nu îndeplinesc condițiile pentru depozitare sunt contabilizate ca vânzări la momentul scoaterii din depozitare la prețul la care au fost achiziționate.
	14. Dacă la momentul scoaterii efective din depozitare sunt îndeplinite condițiile pentru aplicarea subpct. 33.2, scoaterea mărfii trebuie să facă obiectul unei consultări prealabile a autorității de management a politicii agricole.
	15. Atunci când un cont prezintă un sold pozitiv, acesta va fi dedus din cheltuielile anului bugetar în curs.
16. În cazul schimbării sumelor standard, a termenului de plată, a ratei dobânzii sau a altor elemente de calcul după prima zi a unei luni, noile elemente se aplică începând cu operațiunile fizice efectuate în luna următoare.
















Anexa
la Regulamentul cu privire la cheltuielile aferente intervenției publice

CHELTUIELI AFERENTE MĂSURILOR DE INTERVENȚIE PUBLICĂ
Capitolul I
 CHELTUIELI FINANCIARE 
Secțiunea 1. Ratele dobânzilor aplicabile
1. Pentru calcularea cheltuielilor financiare care urmează să fie suportate din FNDAMR pentru fondurile mobilizate în scopul achiziționării produselor de intervenție, se aplică rata dobânzii stabilită de Banca Națională a Moldovei.  În cazul în care fondurile sunt mobilizate în valută străină (euro), se aplică rata corespunzătoare mediei ratelor EURIBOR la termen, pe 3 luni și pe 12 luni, înregistrate pe parcursul perioadei de referință de 6 luni, cu o ponderare de o treime și, respectiv, de două treimi.
2. În cazul în care se declară că nu au fost suportate costuri cu dobânda, întrucât nu au existat produse aflate în depozitare publică în perioada de referință, rata respectivă se stabilește pe baza mediei ratelor dobânzilor de referință de pe parcursul perioadei de referință menționate la pct.1 din prezentul capitol, plus un punct procentual. Aceste rate ale dobânzilor de referință sunt:
2.1. în cazul în care moneda de decontare este euro: rata dobânzii interbancare oferită la operațiunile în euro pe trei luni (EURIBOR);
2.2. în cazul în care decontarea se face în moneda națională: rata dobânzii interbancare oferită la operațiunile pe trei luni aplicabilă pe piața din Republica Moldova (CHIBOR) sau, dacă rata CHIBOR nu este disponibilă, rata de referință stabilită de Banca Națională a Moldovei.
3. Rata dobânzii determinată în conformitate cu pct.2 din prezentul capitol se compară cu rata uniformă a dobânzii stabilită conform pct. nr.1 din prezentul capitol. Rata dobânzii aplicabilă operațiunilor de depozitare publică este cea mai redusă dintre cele două rate comparate.

Secțiunea 2. Calcularea cheltuielilor financiare
4. Calcularea cheltuielilor financiare este subdivizată în funcție de perioadele de valabilitate ale ratelor dobânzii stabilite de Banca Națională a Moldovei în conformitate cu Secțiunea 1.
5. Cheltuielile financiare menționate la subpct. 5.1 sunt calculate aplicând rata dobânzii la valoarea medie per tonă a produsului care face obiectul intervenției și înmulțind apoi produsul astfel obținut cu stocul mediu din anul bugetar respectiv.


unde:
CF = cheltuieli financiare;
Vₘ = valoarea medie per tonă;
Sₘ = stocul mediu anual (tone);
i =  rata dobânzii stabilită pentru anul bugetar respectiv;
Z = numărul de zile în care produsul se află în intervenție în anul bugetar.
6. Valoarea medie per tonă de produs se calculează prin împărțirea sumei valorilor produselor din stoc în prima zi a anului bugetar și a produselor achiziționate în acel an la suma cantităților de produse din stoc în prima zi a anului bugetar și a cantităților de produse achiziționate pe parcursul anului bugetar.
7. Stocul mediu pentru anul bugetar se determină prin formula:

8. Dacă se stabilește un coeficient de depreciere pentru un produs în conformitate cu pct. 28, valoarea produselor achiziționate în timpul anului bugetar se calculează prin deducerea din prețul de achiziție a sumei de depreciere care rezultă din aplicarea acestui coeficient.
9. În cazul unor produse pentru care se stabilește o a doua depreciere în conformitate cu pct. 31, calcularea stocurilor medii se face înaintea datei efective a fiecărei deprecieri luate în calcul în scopul obținerii valorii medii.
10. În cazul în care plata produselor achiziționate poate fi efectuată decât la cel puțin o lună de la data recepției, stocul mediu calculat este redus cu cantitatea rezultată din următorul calcul:
  
unde:
Q = cantitățile de produse achiziționate pe parcursul anului bugetar;
N = numărul de luni corespunzător perioadei minime de plată.
11. Pentru acest calcul, termenul de plată va fi considerat perioada minimă indicată în reglementări. O lună este considerată ca fiind compusă din 30 de zile. Orice parte a unei luni care depășește 15 zile este considerată o lună întreagă; orice parte a unei luni egală cu 15 zile sau mai scurtă nu se ia în considerare în scopul acestui calcul. 
12. În cazul în care, după efectuarea reducerii prevăzute la pct. 10 din prezentul capitol, calcularea stocului mediu la sfârșitul anului bugetar dă un rezultat negativ, cantitatea respectivă se deduce din stocul mediu calculat pentru anul bugetar următor.

Secțiunea 3. Norme speciale în responsabilitatea Agenției de plăți.
13. Dacă, pentru vânzarea produselor de către Agenția de plăți, normele care reglementează organizările comune ale piețelor sau invitațiile de participare la licitație acordă cumpărătorului produselor respective o perioadă de ridicare a produselor după efectuarea plății și dacă această perioadă depășește 30 de zile, cheltuielile financiare calculate în conformitate cu Secțiunea 2 a prezentului capitol sunt reduse, în conturile Agenției de plăți, cu suma obținută din următorul calcul:
Reducere =  
unde:
V – suma plătită de cumpărător,
J – numărul de zile dintre primirea plății și ridicarea produsului, minus 30 de zile,
i – rata dobânzii aplicabilă pentru anul bugetar respectiv.
14. În cazul în care, pentru vânzările de produse agricole de către Agenția de plăți, termenul real de plată după ridicarea acestor produse depășește 30 de zile, cheltuielile financiare calculate în conformitate cu prevederile de la Secțiunea 2  a prezentului capitol se majorează în conturile Agenției de plăți cu suma obținută din aplicarea formulei următoare:
Majorare  =  
unde:
M – suma care trebuie plătită de cumpărător,
D – numărul zilelor scurse între ridicarea produsului și primirea plății, minus 30 de zile,
i – rata dobânzii aplicabile pe parcursul anului bugetar respectiv.
15. La sfârșitul fiecărui an bugetar, cheltuielile financiare menționate la pct. 13 și 14 din prezentul capitol, se înregistrează în anul bugetar respectiv pentru numărul de zile care trebuie luate în calcul până la data de 31 decembrie, iar restul se introduce la următorul an bugetar.

Capitolul Ⅱ
OPERAȚIUNI FIZICE ACOPERITE DE SUMELE STANDARD
16. Cereale și orez
16.1. Preluarea și intrarea în depozite
16.1.1. Mutarea fizică a cerealelor la sosire din mijlocul de transport la celula de depozitare (siloz sau cameră a depozitului) – primul transfer;
16.1.2. cântărire;
16.1.3. prelevare de probe/analiză/stabilirea calității.
16.2. Depozitare
16.2.1. Chiria pentru spații la prețul din contract;
16.2.2. Cheltuieli de asigurare, dacă nu sunt incluse în 16.2.1;
16.2.3. Costuri aferente combaterii dăunătorilor pentru asigurarea calității inițiale a produsului depozitat, dacă nu sunt incluse în 16.2.1;
16.2.4. Inventar anual, dacă nu sunt incluse în 16.2.1;
16.2.5. Aerisire, dacă este cazul, dacă nu sunt incluse în 16.2.1;
16.3. Scoaterea din depozitare
16.3.1. Cântărirea cerealelor;
16.3.2. Prelevare de probe/analiză (dacă sunt în sarcina intervenției);
16.3.3. scoaterea fizică și încărcarea cerealelor în primul mijloc de transport.
17. Carne de vită/mânzat
17.1. Preluarea livrării, dezosare și intrarea în depozitare (carne dezosată).
17.1.1. Controlul calității cărnii cu os;
17.1.2. Cântărirea cărnii cu os;
17.1.3. Manipulare;
17.1.4. Costul contractual al dezosării, care include:
17.1.4.1. Refrigerarea inițială;
17.1.4.2.Transportul de la locul de depozitare de intervenție la locul de tranșare (dacă vânzătorul nu livrează marfa la locul de tranșare);
17.1.4.3. Dezosarea, fasonarea, cântărirea, ambalarea și congelarea rapidă;
17.1.4.4. Depozitarea temporară a bucăților; încărcarea, transportarea și reintroducerea în depozitul frigorific al locului de depozitare de intervenție;
17.1.4.5.Costul materialelor utilizate pentru ambalare: pungi din polietilenă, cutii de carton, huse;
17.1.4.6. Valoarea oaselor, a bucăților de grăsime și a altor resturi de carne rămase la locul de tranșare (venituri ce trebuie deduse din costuri).
17.2. Depozitare
17.2.1. Chiria pentru spații la prețul din contract;
17.2.2. cheltuieli de asigurare, dacă nu sunt incluse în 17.2.1;
17.2.3. controlul temperaturii, dacă nu sunt incluse în 17.2.1;
17.2.4. Inventar anual, dacă nu sunt incluse în 17.2.1;
17.3. Scoaterea din depozitare
17.3.1.Cîntărire;
17.3.2. Controlul calității (dacă este responsabilitatea autorităților de intervenție);
17.3.3. Mutarea cărnii din depozitul frigorific până la rampa de încărcare a depozitului.
18. Unt
18.1. Preluarea și intrarea în depozit.
18.1.1. Mutarea untului la sosire din mijlocul de transport la celula de depozitare;
18.1.2. Cântărirea și identificarea pachetelor;
18.1.3. Prelevare de probe/controlul calității;
18.1.4. Intrarea în depozitul frigorific și congelarea;
18.1.5. A doua prelevare de probe/verificare a calității la sfârșitul perioadei de testare.
18.2. Depozitare 
18.2.1. Chiria pentru spații la prețul din contract;
18.2.2. Cheltuieli de asigurare, dacă nu sunt incluse în 18.2.1;
18.2.3. Controlul temperaturii, dacă nu sunt incluse în 18.2.1;
18.2.4. Inventar anual, dacă nu sunt incluse în 18.2.1;
18.3. Scoaterea din depozitare.
18.3.1. Cântărirea și identificarea pachetelor;
18.3.2. Mutarea untului din încăperea frigorifică până la cheiul de încărcare al depozitului, dacă mijlocul de transport este un container, sau încărcarea la chei, dacă mijlocul de transport este un camion sau un vagon de cale ferată.
18.4. Etichetarea sau marcarea specifică.
18.4.1. Etichetarea, după caz, în conformitate cu prevederile Legii nr. 279/2017 privind informarea consumatorilor cu privire la produsele alimentare.
19. Lapte praf degresat
19.1. Preluarea și intrarea în depozit.
19.1.1. Mutarea laptelui praf degresat la sosire din mijlocul de transport la încăperea de depozitare;
19.1.2. Cântărire;
19.1.3. Prelevare de probe/controlul calității;
19.1.4. Controlul marcajului și al ambalajului.
19.2. Depozitare
19.2.1 Chiria pentru spații la prețul din contract;
19.2.2. Cheltuieli de asigurare, dacă nu sunt incluse în 19.2.1;
19.2.3. Controlul temperaturii, dacă nu sunt incluse în 19.2.1;
19.2.4. Inventar anual, dacă nu sunt incluse în 19.2.1;
19.3. Scoaterea din depozitare.
19.3.1. Cântărire;
19.3.2. Prelevare de probe/inspectarea mărfii (dacă este responsabilitatea autorităților de intervenție);
19.3.3. Mutarea laptelui praf degresat până la rampa de încărcare al depozitului și încărcarea (exceptând arimarea) în mijlocul de transport, dacă acesta este un camion sau un vagon de cale ferată; mutarea laptelui praf degresat până la cheiul de încărcare al depozitului dacă este vorba de un alt mijloc de transport, de exemplu un container.
19.4. Etichetarea sau marcarea specifică.
19.4.1. Etichetarea, după caz, în conformitate cu prevederile Legii nr. 279/2017 privind informarea consumatorilor cu privire la produsele alimentare.

Capitolul III
SUME STANDARD APLICABILE ÎN CADRUL INTERVENȚIEI PUBLICE
Secțiunea 1. Sume standard aplicabile
20. Sumele standard aplicabile în cadrul intervenției publice se stabilesc, per produs, pe baza celor mai scăzute costuri înregistrate într-o perioadă de referință care începe la data de 1 octombrie a anului n și se termină la data de 30 aprilie a anului următor.
21. Costuri înregistrate - reprezintă costurile aferente operațiunilor fizice prevăzute în Capitolul II din Anexa la prezentul Regulament, care au avut loc în perioada de referință, fie pe baza facturilor individuale aferente acestor operațiuni, fie pe baza unui contract semnat pentru acoperirea lor. În cazul în care, pentru un anumit produs, există un stoc în perioada de referință, dar fără a se fi înregistrat intrări sau ieșiri, se pot folosi, de asemenea, costurile de referință din contractele de depozitare pentru acel produs.
22. Costurile   aferente    preluării   și  intrării   în depozitare   și   cele  aferente scoaterii   din   depozitare    se   declară per  tonă de  produs, pentru   fiecare  acțiune    individuală, astfel cum sunt definite în Capitolul Ⅱ din Anexa la prezentul Regulament;
          23. Costurile aferente depozitării se declară lunar, per tonă depozitată pentru fiecare acțiune individuală, astfel cum sunt definite în Capitolul Ⅱ din Anexa la prezentul Regulament.

Secțiunea 2. Dispoziții speciale
24. Costul standard al scoaterii din depozitare poate fi majorat cu o sumă care urmează a fi calculată de către autoritatea de management a politicii agricole, cu condiția ca Agenția de plăți să declare, în ceea ce privește întregul an bugetar în cauză și  întregul stoc al produsului respectiv, că nu va aplica limitele de toleranță  menționate în Anexa nr. 3 la Regulamentul privind procedura, criteriile de acreditare a Agenției de Intervenție și Plăți pentru Agricultură, gestionarea financiară, controlul și transparența, aprobat prin Hotărârea Guvernului nr.__ /2026 și că va garanta cantitatea.
25. Declarația prevăzută la pct. 24 se transmite autorității de management a politicii agricole înainte de prezentarea primei raportări lunare aferente anului bugetar respectiv sau, în cazul în care produsul nu se află în stoc la începutul anului bugetar, cel târziu în luna următoare celei în care are loc prima intrare a produsului în stoc.
26. Majorarea prevăzută la pct. 24 se calculează prin înmulțirea prețului de referință  pentru produsul în cauză, stabilit în conformitate cu art. 19 din Legea nr. 257/2006 privind organizarea și funcționarea piețelor produselor agricole și agroalimentare,  cu limita de toleranță pentru produsul respectiv,  stabilită  în    Anexa  nr. 3 la Regulamentul privind procedura, criteriile de acreditare a Agenției de Intervenție și Plăți pentru Agricultură, gestionarea financiară, controlul și transparența, aprobat prin Hotărârea Guvernului nr.__/2026.
27. Sumele standard stabilite pentru costul intrării și scoaterii din depozitare a tuturor produselor din stoc, cu excepția cărnii de vită și mânzat, se reduc prin aplicarea următorilor coeficienți, în cazul în care cantitățile respective nu sunt mutate fizic:
	Produs
	Intrare în depozitare
	Scoatere din depozitare

	Cereale
	36,50  %
	22,80  %

	Orez
	17,50  %
	20,30  %

	Unt
	25,90  %
	22,20  %

	Lapte praf degresat
	21,00  %
	35,10  %



Capitolul IV
DEPRECIEREA PRODUSELOR AFLATE ÎN STOC
28. Dacă, în cazul unui anumit produs, prețul estimat pentru vânzarea din stocurile publice de intervenție este mai mic decât prețul de achiziție, la momentul achiziției se aplică un procentaj de depreciere, denumit „coeficient k”. Acesta se stabilește pentru fiecare produs la începutul fiecărui an bugetar.
29. Procentajul de depreciere nu depășește diferența dintre prețul de achiziție și prețul de comercializare estimat pentru fiecare produs în cauză.
30. Autoritatea de management a politicii agricole poate limita deprecierea la o parte din procentajul calculat conform pct. 29. Această parte nu poate fi mai mică de 70 % din deprecierea stabilită conform pct. 28.
31. În astfel de cazuri, autoritatea de management a politicii agricole stabilește o a doua depreciere la sfârșitul fiecărui an bugetar.
32. În cazul deprecierilor menționate la pct. 31, autoritatea de management a politicii agricole stabilește sumele globale de depreciere per produs înainte de începutul următorului an bugetar.
33. În acest scop, prețul estimat de vânzare a produselor aflate în stoc se compară cu valoarea de report estimată per produs. Sumele globale de depreciere per produs se determină prin înmulțirea diferențelor dintre valorile de report estimate și prețurile estimate de vânzare cu cantitățile în stoc estimate la sfârșitul anului bugetar.

Capitolul Ⅴ
EVALUAREA CANTITĂȚILOR LIPSĂ
34. Sub rezerva dispozițiilor specifice prevăzute la pct. 33, valoarea cantităților lipsă se calculează după cum urmează:
34.1. Dacă sunt depășite limitele de toleranță pentru depozitarea sau prelucrarea produselor, prevăzute în Anexa nr. 3 la Regulamentul privind procedura, criteriile de acreditare a Agenției de Intervenție și Plăți pentru Agricultură, gestionarea financiară, controlul și transparența, aprobat prin Hotărârea Guvernului nr.__/2026,   sau dacă se constată lipsa unor cantități ca urmare a furtului sau din alte cauze identificabile, valoarea cantităților lipsă se calculează prin înmulțirea acestora cu prețul de referință stabilit în conformitate cu art. 19 din Legea nr. 257/2006 privind organizarea și funcționarea piețelor produselor agricole și agroalimentare, în vigoare pentru fiecare produs la calitate standard, valabil în prima zi a anului bugetar în care se constată lipsa cantităților, majorat cu 5 %.
34.2. Dacă, în ziua constatării lipsei cantităților, prețul mediu de piață pentru calitatea standard de depozitare depășește 105 % din prețul de referință de bază, contractanții rambursează Agenției de plăți prețul de piață înregistrat, majorat cu 5 %. 
34.3. Prețul mediu de piață se stabilește de către autoritatea de management a politicii agricole, pe baza datelor furnizate de sistemului informațional de monitorizare a pieței agricole (tip AMIS), odată cu dezvoltarea și punerea în aplicare a acestuia.
34.4. Diferențele dintre sumele încasate prin aplicarea prețului pieței și sumele contabilizate prin aplicarea prețului de referință,  stabilit în conformitate cu art. 19 din Legea nr. 257/2006 privind organizarea și funcționarea piețelor produselor agricole și agroalimentare,  sunt creditate la FNDAMR la sfârșitul anului bugetar printre celelalte elemente de credit.
34.5. Dacă lipsa cantităților se constată în timpul transferului sau transportului produselor de la un loc de depozitare de intervenție sau de la un loc de depozitare, desemnat de Agenția de plăți, la un alt loc și dacă nu s-a stabilit o valoare specifică conform legislației, valoarea  respectivelor  cantități  lipsă se  determină conform pct. 34.1. 
35. Pentru carnea de vită dezosată, prețul de bază utilizat reprezintă prețul de referință stabilit în conformitate cu art. 19 din Legea nr. 257/2006 privind organizarea și funcționarea piețelor produselor agricole și agroalimentare, înmulțit cu coeficientul 1,47.

Capitolul Ⅵ
EVALUAREA PRODUSELOR DETERIORATE SAU DISTRUSE
36.  Sub rezerva actelor normative care stabilesc alte cerințe, un produs este considerat deteriorat dacă nu mai îndeplinește condițiile de calitate aplicabile la momentul achiziționării.
37. Valoarea produselor deteriorate sau distruse se calculează în funcție de natura cauzei, după cum urmează:
37.1. Accidente, cu excepția cazurilor prevăzute la pct. 35 care stabilesc dispoziții contrare: valoarea produselor se calculează prin înmulțirea cantităților afectate cu prețul de referință de bază, stabilit în conformitate cu art. 19 din Legea nr. 257/2006 privind organizarea și funcționarea piețelor produselor agricole și agroalimentare,  în vigoare pentru calitatea standard în prima zi a anului bugetar în curs, redus cu 5 %; 
37.2. Dezastre naturale: valoarea cantităților afectate se stabilește de autoritatea de management a politicii agricole;
37.3. Condiții neadecvate de conservare, în special din cauza neadaptării metodelor de depozitare: valoarea produselor este contabilizată în conformitate cu subpct. 34.1. - 34.4.;
37.4. Perioadă de depozitare prea îndelungată: valoarea contabilă a produsului se determină pe baza prețului de vânzare la momentul vânzării produsului, stabilit de autoritatea de management a politicii agricole.
37.5. Decizia privind vânzarea produsului se ia în conformitate cu legislația agricolă aplicabilă pentru produsul în cauză.
37.6. Veniturile provenite din vânzări sunt înregistrate în contabilitate în luna scoaterii produsului din depozitare.

Capitolul Ⅶ
NORME CONTABILE APLICABILE PRODUSELOR INTRATE ÎN DEPOZITARE, DAR A CĂROR PRELUARE A FOST REFUZATĂ
38. Sub rezerva actelor normative care stabilesc alte cerințe, cheltuielile aferente intrării, scoaterii și depozitării și cheltuielile financiare deja contabilizate pentru fiecare dintre cantitățile refuzate sunt deduse și luate în calcul separat, după cum urmează:
38.1. cheltuielile aferente intrării și scoaterii care trebuie deduse se calculează înmulțind cantitățile refuzate cu totalul sumelor standard respective valabile în luna ieșirii;
38.2. cheltuielile de depozitare care trebuie deduse se calculează înmulțind cantitățile refuzate cu numărul de luni scurse între intrare și scoatere și cu suma standard valabilă pentru luna scoaterii;
38.3. cheltuielile financiare care trebuie deduse se calculează înmulțind cantitățile refuzate cu numărul de luni scurse între intrare și scoatere, după deducerea numărului de luni corespunzătoare perioadei pentru plată aplicabile la momentul intrării, cu rata finanțării aplicabile în luna scoaterii împărțită la 12 și cu valoarea contabilă medie a stocurilor reportate la începutul anului bugetar sau cu valoarea contabilă medie a stocurilor din prima lună de declarare, în cazul în care nu există o valoare contabilă medie a stocurilor reportate.
39. Cheltuielile menționate la pct. 38 sunt înregistrate ca operațiune fizică în luna scoaterii din depozitare.


